Galambos Lajos (író)

Galambos Lajos (Kótaj, 1929. október 14. – Nyíregyháza, 1986. szeptember 16.) József Attila-díjas (1962) magyar drámaíró, filmdramaturg, forgatókönyvíró.

Életpályája 
Szegényparaszti családból indult. A gimnáziumot Nyíregyházán végezte, majd színésznek tanult – 1949-ben kizárták a Színművészeti Főiskoláról –, de végül újságíró és rádióriporter lett 1952-ben. 1957-1962 között a Budapest Filmstúdió dramaturgja volt. Az 1970-es évektől Nyíregyházán élt, ebben az időszakban az Élet és Irodalomban, a Népszabadságban, majd a Kelet-Magyarországban publikált.

Munkássága 
Első elbeszéléskötete a Hét márványplakett (1951). A kommunista ideológiát kifejező regénye a Jurankó Pál hazatér (1955). A mezőgazdaság átszervezését, a falu átalakulását örökíti meg  Gonoszkátyú (1960), Hideg van tegnap óta (1961) és az Utas a Göncöl szekerén (1962) című regényei. Valójában az 1960-as években indult irodalmi pályája. Erősen tapad a magyar irodalom népies hagyományaihoz; a paraszti világ felbomlásáról romantikus nagyításokkal, naturalisztikus nyersességgel fest képet, a hősök megszállottságának naiv, tiszta, hitét kiemelve (Isten őszi csillaga, 1962; Mostohagyerekek, 1963; Zsilipek, 1966). Kísérletezett az áttételesebb, szimbolikus megjelenítéssel is, szakítani akarva a közvetlen, publicisztikus szókimondással (Nyílj meg, ég!, 1971; Diagnózis, 1976). A didaktikus kifejtés, az érzelmi-indulati magatartás, a magyar történelem korszakos jelentőségű eseményinek drámai feldolgozásakor is jellemzője (Tüköráldozat, 1977). Az Új Írás és a Kortárs című folyóiratok közölték írásait. Több művéből film készült, így Makk Károly (Megszállottak), Kovács András (Isten őszi csillaga) és Novák Márk (Szentjános fejevétele) egy-egy filmje. Színpadi művei közül a Fegyverletételt a Vígszínház, Szerelmes égitestek című darabját 1985-ben a József Attila Színház mutatta be.

Művei 
 Hét márványplakett (elbeszélés, 1951)
 Ütközet a levegőben (1953)
 Jurankó Pál hazatér (regény, 1955)
 Dűlőutakon (karcolatok, 1959)
 Gonoszkátyú (kisregény, 1961)
 Hideg van tegnap óta (regény, 1961)
 Utas a Göncöl szekerén (regény, 1962)
 Keserű lapu (elbeszélések, 1963)
 Mostohagyerekek (regény, 1963)
 Zsilipek (regény, 1966)
 Fekete kötés (elbeszélések, 1966)
 Későn (1966)
 Örök malom (kisregény, 1969)
 Mit tudtok ti Pille Máriáról? (regény, 1969)
 Azok az álmok (regény, 1970)
 Nyílj meg, ég! (elbeszélések, 1971)
 Fegyverletétel (1972)
 Szent János fejevétele (regény, 1972)
 Diagnózis (elbeszélések, 1976)
 Tüköráldozat (drámák, 1977)
 Három regény (Keserű lapu; Görög történet; Miguel Dorado kadét két vallomása); Magvető–Szépirodalmi, Bp., 1978

Színházi munkái 
A Színházi Adattárban regisztrált bemutatóinak száma: szerzőként: 4; színészként: 13.

Szerzőként 
 Pódium 64 (1964)
 Későn (1966)
 Fegyverletétel (1972)
 Szerelmes égitestek (1986)

Színészként 
 Szilágyi László: Hulló falevél... Hámori Péter
 Kornyejcsuk: Csillagtárna... Artyom
 Gyárfás Miklós: Hatszáz új lakás... Koncz Ernő
 Bródy-Kerekes: Palotaszálló... Péter
 Strauss: Cigánybáró... Gábor diák
 Miljutyin: Szibériai rapszódia... Pável
 Mihajlov-Szamojlov: Titkos háború... Preobrezsánszkij
 Major Ottó: Határszélen... Zászlóaljparancsnok
 Wydrzynski: Klementina asszony szalonja... Karol
 Borozina-Davidszon: Harmadévesek... Pável
 Schenk: Falusi borbély... Keszeg Péter
 Huszka Jenő: Aranyvirág... Lakáj
 Brecht: A kaukázusi krétakör... Őrvezető

Filmjei 
 A harangok Rómába mentek (1958)
 Három csillag (1960)
 Megszállottak (1961)
 Isten őszi csillaga (1962)
 Szentjános fejevétele (1966)
 Isten és ember előtt (1968)
 Pokolrév (1969)
 Nárcisz és Psyché (1980)

Emlékezete 
1993-tól hagyatékát a nyíregyházi Jósa András Múzeum őrzi.

Jegyzetek

Források 
 Ki kicsoda a magyar irodalomban? Tárogató könyvek 
 Ki kicsoda a magyar irodalomban? Könyvkuckó Kiadó, Budapest, 1999

További információk 
 [ Magyar életrajzi lexikon]
 [ A magyar irodalom története]
 [ Kortárs magyar írók]
 

Magyar írók
Magyar drámaírók
Magyar filmdramaturgok
Magyar forgatókönyvírók
József Attila-díjasok
Nyíregyháziak
1929-ben született személyek
1986-ban elhunyt személyek
SZOT-díjasok